
Okresný súd Poprad 3T/57/2024 8724010776 26. 09. 2025 Mgr. Svetlana Filipová ECLI:SK:OSPP:2025:8724010776.5
Opravné uznesenie Okresný súd Poprad samosudcom Mgr. Svetlanou Filipovou v trestnej veci odsúdeného v 1. rade A. B., narodeného dňa XX.XX.XXXX v Poprade, trvale bytom C. XXXX/XX, A., toho času v Ústave na výkon trestu odňatia slobody v Prešove a spol., pre prečin ohrozovania mravnej výchovy mládeže podľa § 211 odsek 1 písmeno b/ Trestného zákona v znení účinnom do 05.08.2024 (ďalej len Trestný zákon), o oprave písomného vyhotovenia trestného rozkazu Okresného súdu Poprad číslo konania 3T/57/2024-95 zo dňa 31.01.2025, t a k t o rozhodol: podľa § 174 odsek 1 Trestného poriadku v spojení s § 353 odsek 8 prvá veta Trestného poriadku o p r a v u j e pisársku chybu v dátume narodenia obvineného v 1. rade A. B. v právnej vete výroku o vine a vo výroku o treste v písomnom vyhotovení trestného rozkazu Okresného súdu Poprad číslo konania 3T/57/2024-95 zo dňa 31.01.2025 z nesprávneho dátumu narodenia „XX.XX.XXXX“ na správny dátum narodenia XX.XX.XXXX tak, že správne označenie obvineného v 1. rade A. B. v právnej vete výroku o vine a vo výroku o treste trestného rozkazu znie: „obvinený A. B., narodený XX.XX.XXXX v Poprade“. odôvodnenie: Trestným rozkazom Okresného súdu Poprad číslo konania 3T/57/2024-95 zo dňa 31.01.2025, právoplatným dňa 22.02.2025, súd uznal obvineného v 1. rade A. B. a obvinenú v 2. rade D. B. vinnými zo spáchania prečinu ohrozovania mravnej výchovy mládeže podľa § 211 odsek 1 písmeno b/ Trestného zákona v znení účinnom do 05.08.2024, pretože obvinený A. B. úmyselne vydal osobu mladšiu ako osemnásť rokov nebezpečenstvu spustnutia tým, že jej umožnil viesť záhaľčivý život a obvinená D. B. z nedbanlivosti vydala osobu mladšiu ako osemnásť rokov nebezpečenstvu spustnutia tým, že jej umožnila viesť záhaľčivý život, za čo im súd uložil podmienečné tresty odňatia slobody. Súd zistil, že pri písomnom vyhotovovaní trestného rozkazu Okresného súdu Poprad číslo konania 3T/57/2024-95 zo dňa 31.01.2025, pri prvotnom označení obvineného v 1. rade A. B. je uvádzaný správny dátum jeho narodenia XX.XX.XXXX v A., avšak v ďalších častiach trestného rozkazu, a to pri označení obvineného v rámci právnej vety a vo výroku o treste trestného rozkazu, došlo k pisárskej chybe v dátume jeho narodenia, kde je nesprávne uvedené dátum XX.XX.XXXX ako dátum narodenia obvineného A. B. namiesto správneho dátumu jeho narodenia XX.XX.XXXX. Podľa § 174 odsek 1 Trestného poriadku, predseda senátu môže osobitným uznesením kedykoľvek opraviť pisárske chyby a iné zrejmé nesprávnosti, ku ktorým došlo pri vyhotovení rozsudku a v jeho rovnopisoch, tak, aby vyhotovenie bolo v úplnej zhode s obsahom rozsudku, ako bol vyhlásený. Opravu môže nariadiť aj súd vyššieho stupňa. Podľa § 353 odsek 8 prvá veta Trestného poriadku, trestný rozkaz má povahu odsudzujúceho rozsudku.
S poukazom na § 174 odsek 1 prvej vety Trestného poriadku v spojení s § 353 odsek 8 prvá veta Trestného poriadku, samosudca rozhodol o oprave pisárskej chyby v písomnom vyhotovení trestného rozkazu Okresného súdu Poprad číslo konania 3T/57/2024-95 zo dňa 31.01.2025, právoplatného dňa 22.02.2025, tak, ako je uvedené vo výrokovej časti tohto uznesenia, čím uviedol dátum XX.XX.XXXX ako správne znenie dátumu narodenia obvineného v 1. rade A. B.. Poučenie: Proti tomuto uzneseniu je prípustná sťažnosť do 3 / troch / pracovných dní odo dňa jeho doručenia, na Krajský súd v Prešove prostredníctvom Okresného súdu v Poprade. Sťažnosť má odkladný účinok.

